P6_TA(2007)0129

Sistem de contingente pentru producţia de amidon din cartof *

Rezoluţia legislativă a Parlamentului European din 24 aprilie 2007 referitoare la propunerea de regulament al Consiliului de modificare a Regulamentului (CE) nr. 1868/94 de stabilire a unui sistem de contingente pentru producţia de amidon din cartofi (COM(2006)0827 — C6-0046/2007 — 2006/0268(CNS))

(Procedura de consultare)

Parlamentul European,

- având în vedere propunerea Comisiei prezentată Consiliului (COM(2006)0827) [1],

- având în vedere articolul 37 din Tratatul CE, în temeiul căruia a fost consultat de către Consiliu (C6-0046/2007),

- având în vedere articolul 51 din Regulamentul său de procedură,

- având în vedere raportul Comisiei pentru agricultură şi dezvoltare rurală (A6-0137/2007),

1. aprobă propunerea Comisiei astfel cum a fost modificată;

2. invită Comisia să îşi modifice propunerea în consecinţă, în conformitate cu articolul 250 alineatul (2) din Tratatul CE;

3. invită Consiliul să informeze Parlamentul, în cazul în care intenţionează să se îndepărteze de la textul aprobat de acesta;

4. solicită Consiliului să îl consulte din nou, în cazul în care acesta intenţionează să modifice în mod substanţial propunerea Comisiei;

5. încredinţează Preşedintelui sarcina de a transmite Consiliului şi Comisiei poziţia Parlamentului.

TEXT PROPUS DE COMISIE | AMENDAMENTELE PARLAMENTULUI |

Amendamentul 1

CONSIDERENTUL 3

(3) Statele membre producătoare ar trebui să-şi repartizeze contingentul tuturor unităţilor de producţie a amidonului din cartofi pe o perioadă de doi ani, pe baza contingentelor aplicate în anul de comercializare 2006/2007. | (3) Statele membre producătoare ar trebui să-şi repartizeze contingentul tuturor unităţilor de producţie a amidonului din cartofi pe o perioadă de patru ani, pe baza contingentelor aplicate în anul de comercializare 2006/2007. |

Amendamentul 2

ARTICOLUL 1 PUNCTUL 1Articolul 2 alineatul (1) (Regulamentul (CE) nr. 1868/94)

(1) Statelor membre producătoare de amidon din cartofi li se alocă contingente pentru anii de comercializare 2007/2008 şi 2008/2009 în conformitate cu anexa. | (1) Statelor membre producătoare de amidon din cartofi li se alocă contingente pentru anii de comercializare 2007/2008, 2008/2009, 2009/2010 şi 2010/2011 în conformitate cu anexa. |

Amendamentul 3

ARTICOLUL 1 PUNCTUL 1Articolul 2 alineatul (2) primul paragraf (Regulamentul (CE) nr. 1868/94)

(2) Pentru anii de comercializare 2007/2008 şi 2008/2009, fiecare dintre statele membre producătoare menţionate în anexă îşi repartizează contingentul între unităţile producătoare de amidon din cartofi pe baza sub-contingentelor puse la dispoziţia fiecăreia dintre ele în 2006/2007, sub rezerva aplicării celui de al doilea paragraf. | (2) Pentru anii de comercializare 2007/2008, 2008/2009, 2009/2010 şi 2010/2011, fiecare dintre statele membre producătoare menţionate în anexă îşi repartizează contingentul între unităţile producătoare de amidon din cartofi pe baza sub-contingentelor puse la dispoziţia fiecăreia dintre ele în 2006/2007, sub rezerva aplicării celui de-al doilea paragraf. |

Amendamentul 4

ARTICOLUL 1 PUNCTUL 1Articolul 3 (Regulamentul (CE) nr. 1868/94)

Până la 1 ianuarie 2009, Comisia prezintă Consiliului un raport privind funcţionarea sistemului de contingente în interiorul Comunităţii, însoţit de propuneri adecvate. Raportul ţine cont de evoluţia pieţei amidonului din cartofi şi a celui din cereale. | Până la 1 ianuarie 2011, Comisia prezintă Consiliului un raport privind funcţionarea sistemului de contingente în interiorul Comunităţii, însoţit de propuneri adecvate. Raportul ţine cont de evoluţia pieţei amidonului din cartofi şi a celui din cereale. În cazul în care un acord cu Organizaţia Mondială a Comerţului ar conduce însă la o reducere a rambursărilor la export şi a drepturilor de import pentru amidonul din tapioca, Comisia prezintă Parlamentului European şi Consiliului un raport de impact înainte de acest termen. |

[1] Nepublicată încă în JO.

--------------------------------------------------